Tatarka

Tatarka (իսկական անունը՝ Իրինա Ալեքսանդրովնա Սմելայառուս.՝  Ири́на Алекса́ндровна Сме́лая, դեկտեմբերի 21, 1991(1991-12-21), Նաբերեժնիե Չելնի, Թաթարստանի Ինքնավար Խորհրդային Սոցիալիստական Հանրապետություն, ՌԽՖՍՀ, ԽՍՀՄ), ռուս երգչուհի ու տեսաբլոգեր։


== Կենսագրություն և կարիերա ==
Ծնվել է 1991 թվականի դեկտեմբերի 21-ին Նաբերեժնիե Չելնի քաղաքում։ Այնուհետև տեղափոխվե է Սանկտ Պետերբուրգ։
Հայտնի է դարձել DIY-ի «Fashion Trashon», «М/Ж» հաղորդումների շնորհիվ, իսկ հետո երկու տարի շարունակ վարել է ՅուԹյուբի անձնական ալիքը, որտեղ թողարկել է «Թաթարական առօրյա» անվանումով հոլովակներ։ Նախկին ամուսինը ''Little Big'' խմբի ղեկավար րեյվ-կատարող Իլյա Պրուսիկինն է (Իլյիչ)  (ամուսնացած են եղել 2016-2020 թվականներին)։
2016 թվականի վերջին թողարկել է առաջնաելույթային «Altyn» երգի տեսահոլովակը, որում երգչուհին հանրահայտ դիզայներ Գոշի Ռուբչինսկու հագուստով պարում է մեքենաների ֆոնին։ Առաջին շաբաթվա ընթացքում տեսանյութը հավաքել է ավելի քան երեք միլիոն դիտում, իսկ «Աֆիշան» 2016 թվականի արդյունքներով ընդգրկվել է տարվա 100 լավագույն տեսահոլովակների ցուցակում։ Երաժշտական կոմպոզիցիան իրենից ներկայացնում է քլոուդ-ռեփ թաթարերեն լեզվով։ «Altyn» սինգլի տեսահոլովակը նկարահանել է «ՔլիքՔլաք» փրոդաքշն ընկերությունը։ Ռեժիսորը Էլդար Ջարախովն է, օպերատորը՝ Ալինա Պյազոկը։ Նույն ընկերությունն աշխատել է Little Big խմբի հետ։ Տեսահոլովակը նկարահանվել է երկու օրվա ընթացքում՝ rapid-նկարահանումների միջոցով՝ դանդաղեցման էֆեկտի օգտագործմամբ։ Ավելի ուշ պարզվել է, որ տեսահոլովակը սամսունգի մեծ գովազդային հոլովակ էր, քանի որ տեսանյութը նկարահանվել է ընկերության նոր սմարթֆոնով։ Երկու ամսվա ընթացքում տեսանյութի դիտումների թիվը հասել է 15 միլիոնի։ 2021 թվականի հուլիսի դրությամբ տեսահոլովակը հաղթահարել է 51 միլիոն դիտման սահմանը։
«Altyn» երգի տեքստի հեղինակը Կազանի Yummy Music լեյբլի տնօրեն, ittifaq նախագծի հիփ-հոփ կատարող Իլյաս Գաֆարովն է։ Իլյասին դիմել են «ՔլիքՔլաք» լեյբլի ներկայացուցիչները, որոնք ծանոթ են նրա ստեղծագործությանը, և առաջարկել են գրել երգի տեքստը։ Երաժշտությունը գրել է լեյբլի ներկայացուցիչ Վիկտոր Սիբրինինը։ Երգի անվանումը թաթարերենից թարգմանաբար նշանակում է «ոսկե», իսկ կրկներգի տեքստը թարգմանվում է որպես «ես ոսկե, ես ոսկե, ես գեղեցիկ ոսկե ծաղիկ եմ»։
2017 թվականի սկզբին երգչուհու կողմից թողարկվել է մեկ այլ սինգլ՝ Little Big-ի հետ դուետով՝ «U Can Take»։ Երգը գրվել է նաև թաթարերենով, իսկ Իրինայի ամուսնու՝ Իլյա Պրուսիկինի հատվածը՝ անգլերենով։ Հրապարակումից հետո մեկ օրվա ընթացքում տեսանյութը հավաքել է ավելի քան երկու միլիոն դիտում։ 2017 թվականի սեպտեմբերին թողարկվել է երգչուհու երրորդ՝ «Pussy Power» տեսահոլովակը։
2018 թվականի ամռանից աշխատել է իր առաջնաելույթային ալբոմի ձայնագրման վրա։ Ալբոմը եղել է երկու լեզվով՝ թաթարերեն և անգլերեն։ 2019 թվականի հունիսի 28-ին Tatarka-ն թողարկել է «AU» երգի տեսահոլոովակը, որը նկարահանվել է Ուզբեկստանի Տաշքենդ, Խիվա և Չիրչիկ քաղաքներում։


== Անձնական կյանք ==
2016 թվականի հուլսի 6-ին կայացել է նրա և Իլյա Պրուսիկինի («Իլյիչ»  կեղծանվամբ) հարսանիքը։ 2017 թվականի նոյեմբերի 26-ին ծնվել է նրանց որդի Դոբրինյան։ 2020 թվականի օգոստոսի 31-ին զույգը հայտարարել է ամուսնալուծության մասին։


== Սկավառակագրություն ==


=== Ալբոմներ ===


==== Ստուդիայի ալբոմներ ====


=== Սինգլներ ===


== Տեսագրություն ==


=== Մասնակցություն ===
2014 — Little Big — «Public Enemy»
2016 — Little Big — «Big Dick»
2016 — Little Big — «Hateful Love»
2018 — Հաց — «Шашлындос»
2019 — Animal ДжаZ — «Զգացմունք»


== Տես նաև ==
Little Big
The Hatters


== Ծանոթագրություններ ==